København, 11. juni 2013

**Fornyelse af bestyrelsen i VEGA – Musikkens Hus**

Ved det konstituerende bestyrelsesmøde d. 3. juni 2013 blev der valgt to nye medlemmer ind i bestyrelsen for VEGA – Musikkens Hus:

* Steffen Kretz, journalist og erfaren vært, redaktør, korrespondent og producer, primært hos Danmarks Radio. Derudover forfatter.
* Lars Sandahl Sørensen, Partner i Flensby & Partners, professionel bestyrelsesmedlem og med erfaring som koncerndirektør hos bl.a. ISS, SAS og Visit Denmark. Derudover uddannet fra blandt andet Stanford University.

Bestyrelsesformand Tina Brage Vabø, tidligere direktør for VEGA fra 1997-2006, blev genvalgt som formand for bestyrelsen i VEGA.

Den daglige ledelse varetages stadigvæk uændret af direktør Steen Jørgensen.

**Udtrædelse**

Bestyrelsesmedlem Vagn Sørensen flytter til udlandet og har ved ovennævnte bestyrelsesmøde derfor valgt at udtræde af bestyrelsen for VEGA. Vagn Sørensen har været medlem af bestyrelsen i VEGA siden 2010.

"*VEGA skylder Vagn Sørensen en stor tak for hans indsats og fremme for vores strategiske processer. Fremtiden ser meget spændende ud for VEGA og for de udviklingsprocesser vi har sat i gang. Jeg ser derfor frem til de to nye medlemmers bidrag til denne proces og fokus på, at VEGA skal være et af Europas bedste spillesteder.*"
- Tina Brage Vabø, bestyrelsesformand i VEGA

**Bestyrelsen i VEGAs sammensætning per 3. juni 2013:**

* Tina Brage Vabø (formand), direktør, Scanpublisher A/S
* Lars Sandahl Sørensen (ny), Partner i Flensby & Partners
* Steffen Kretz (ny), vært og redaktør, Danmarks Radio
* Bo Linnemann, partner og kreativ direktør, Kontrapunkt
* Bo Rygaard, direktør, Dreyers Fond
* Henrik Ib Jørgensen, direktør, Muskelsvindfonden
* Signe Lopdrup, Administration Director, Roskilde Festival
* Tine Fischer, festivaldirektør, CPH:DOX

Bestyrelsen fungerer både som bestyrelse for Det Rytmiske Musikhus’ Fond og for Koncertvirksomhedens Fond.

**For yderligere oplysning kontakt:**

Bestyrelsesformand Tina Brage Vabø, tlf. +45 40 92 80 00, email: tbv@scanpublisher.dk